Cuneiform Tablet TC 2 1
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na pu-šu-ke-en₆ ù dan-a-šùr qí-bi-ma AN.NA ù TÚG.ḪI.A ša šé-ep dan-a-šùr lu ša a-gu-a ù ku-lu-ma-a ma-lá iz-ku-a-ni té-er-ta-ak-nu li-li-kam i-na KÙ.BABBAR ša ḫu-ra-ṣa-nim ù a-šùr-ma-lik 7.5 ma-na ša TÚG.ḪI.A ša ta-áš-pu-ra-ni 30 ma-na KÙ.BABBAR ù ni-is-ḫa-sú ku-nu-uk-ma i pá-ni-ú-tí-ma wa-ṣé-e šé-bi-lam šu-ma dan-a-šùr sà-ḫe-er ù ší-tí KÙ.BABBAR lu i ša ANŠE.ḪI.A lu KÙ.BABBAR 1 GÍN a-šar i-ba-ší-ú 20 ma-na KÙ.BABBAR ma-li-ma iš-tí wa-ar-ki-ú-tim šé-bi-lam KÙ.BABBAR ša PUZUR₄-{d}IM ù en-um-a-šùr šu-ma u₄-mu-šu-nu ma-al-ú ša-áš-qí-il₅-šu-nu-ma šé-bi-lam lu lu-qú-tám ša šé-ep dan-a-šùr lu ša a-gu-a ù ku-lu-ma-a za-ki-a-ma dan-a-šur ṭur₄-dam i-na KÙ.BABBAR ša tù-ší-ba-la-ni ḫa-nu ú-ul kà-lá-pá-am <gap> šu-ma am-tám dan-a-šùr i-na a-lá-ki-šu lá ir-de₈-a-am li-bi₄ i-lá-mì-na-kum i-na ṭup-pì-kà um-ma a-ta-ma KÙ.BABBAR ša a-pì-lá a-šùr-iš-tí-kál i-ša-qal